kardosdrur/scandi-wiki huggingface dataset:
Alex Steen

Alex Steen (født 17. januar 1929, død 20. december 2004) var en dansk journalist og kunstkritikker.
Inden han kom til Ekstra Bladet, arbejdede han på forskellige provinsaviser, han var på Ekstra Bladet fra 1960 og næsten 40 år frem. Her virkede han som kunstkritiker fra 1965 til 1999. Hans kampagne mod fiduskunst i slutningen af 1970'erne vakte opmærksomhed. I 1982 arrangerede han en meget besøgt udstilling om fiduskunst på Sophienholm, ved navn Kunst eller Fidus?, udstillingen blev også vist på Nordjyllands Kunstmuseum og på Galleri F15 i Moss i Norge. Denne udstilling besøgtes af 140.000.
Steen var med til at starte Kunstavisen og var i hans tid avisens største bidragyder.

Bibliografi 
 1979, Kunst på arbejdspladsen, (Udgivet i forbindelse med foreningen, Kunst på arbejdspladsens, 25-års jubilæum)
 1983, Livets triumf,  (Udgivet i forbindelse med Preben Jørgensens 50 års fødselsdag)
 1984 til 1993 hovedredaktør af årbogen Dansk Kunst, Palle Fogtdals Forlag
 Dertil en del udstillingskataloger

Hæder 
 1982, IKEA-prisen for forbrugeroplysende kunstjournalistik.
 1999, Frederiksberg Amts Kunstpris.

Referencer 

Journalister fra Danmark
Kunstkritikere fra Danmark
Danskere i 1900-tallet
Elling Station

Elling Station var en dansk jernbanestation på Skagensbanen i byen Elling 7 km nordvest for Frederikshavn i Vendsyssel.

Historie 
Elling fik standsningssted på Skagensbanen, da den åbnede i 1890. I starten var der kun en ventesal af træ. Stationsbygningen blev opført i år 1900 og er bevaret på Kingosvej 1. Stationen blev nedlagt i 1924, da Skagensbanens spor blev ombygget fra smalspor til normalspor, og linjeføringen mellem Frederikshavn og Jerup i forbindelse hermed blev forlagt mod øst, så banen passerede Strandby i stedet for Elling.

Elling trinbræt 
I stedet for den mistede station fik Elling i 1929-55 Elling trinbræt på Vendsysselbanen. Det lå hvor Mariendalsvej krydser banen 2 km sydvest for byen.

Noter

Litteratur

Eksterne kilder/henvisninger 

 Nordjyllands jernbaner: Skagensbanen strækningen og stationer 
 EVP (Erik V. Pedersen): Stationer Frederikshavn-Jerup 

Stationer på Skagensbanen
Nedlagte jernbanestationer i Danmark
Ferritslevgård

Ferritslevgård er en gammel bondegård, som nævnes første gang i 1552. Gården ligger ved Ferritslev i Rolsted Sogn, Åsum Herred, Faaborg-Midtfyn Kommune. Fra 1780 tilhører gården Stamhuset Raunholt.

Ejere
(1552-1559) Jens Då
(1559-1588) Erik Hardenberg af slægten Hardenberg 
(1588-1622) Niels Bild til Ravnholt
(1635) Knud Jakobsen Ulfeldt af slægten Ulfeldt
(1664) Johan Christoph von Körbitz den ældre
(1686) Kaptajn Lytzow
(1714) Johan Christoph von Körbitz den yngre
(1730) Charlotte Sophie von Harstall til Hellerup
(1742) Salomon Lindegaard til Hellerup
(1761) Enkefru Scharving
(1761-1780) Christoffer Otto Smidt til Hellerup

Herefter ejere af Stamhuset Raunholt.

Kilder

Bygninger, konstruktioner og anlæg i Faaborg-Midtfyn Kommune
Schellerten

Schellerten er en by og kommune i det centrale Tyskland med  indbyggere, hørende under Landkreis Hildesheim i den sydlige del af delstaten Niedersachsen.
Den er beliggende omkring 10 km øst for Hildesheim.

Geografi 
Kommunen Schellerten ligger i landskabet Hildesheimer Börde ved overgangen mellem forlandet til Harzen og Nordtyske Slette. Få kilometer syd for hovedbyen ligger højdedraget Vorholz.

Inddeling 
Kommunen blev oprettet 1. marts 1974 af følgende 12 landsbyer:

Eksterne henvisninger 

 Officielt websted

Byer i Niedersachsen
Kommuner i Niedersachsen
Söhlde

Söhlde er en by og kommune i det centrale Tyskland med  indbyggere, hørende under Landkreis Hildesheim i den sydlige del af delstaten Niedersachsen. Den er beliggende omkring 20 km øst for Hildesheim, og 10 km nordvest for Salzgitter.

Geografi 
Söhlde ligger i landskabet Hildesheimer Börde ved overgangen mellem forlandet til Harzen og den Nordtyske Slette.

Inddeling 
Kommunen består af følgende landsbyer:
 Bettrum
 Feldbergen
 Groß Himstedt
 Hoheneggelsen
 Klein Himstedt
 Mölme
 Nettlingen
 Söhlde (administrationsby)
 Steinbrück

Eksterne henvisninger 

 Officielt websted 

Byer i Niedersachsen
Kommuner i Niedersachsen
Fisjt olympiske stadion

Fisjt olympiske stadion (: Фишт) er et stadion, som ligger i midt i OL-byen nær Sotji i Rusland. Stadionet er opkaldt et nærliggende bjerg. Det olympiske stadion er primært bygget til de olympiske og de paralympiske vinterlege i Sotji, som foregår i 2014. Arenaen huser begge begivenheders åbnings- og afslutningsceremonier. 

Stadionets design siges at være en hyldest til Fabergés kunst.

Efter de olympiske lege skal komplekset bruges som træningsstadion for det russiske fodboldlandshold. Det er desuden én af i alt 12 arenaer, hvor der afholdes VM i fodbold 2018.

Referencer 

Sotji
Idrætsanlæg under vinter-OL 2014
Stadioner til VM i fodbold 2018
Fodboldstadioner i Rusland
McKayla Maroney

McKayla Rose Maroney (født 9. december 1995 i Aliso Viejo, Californien) er en amerikansk gymnast, der har vundet VM-guld tre gange samt guld og sølv ved OL i 2012. Hendes bedste discipliner er spring over hest og øvelser på gulv.

Maroney begyndte meget tidligt at dyrke gymnastik, og som blot 13-årig deltog hun første gang i det nationale mesterskab i gymnastik, hvor hun som bedste resultat fik en tredjeplads i spring over hest. Året efter blev hun nummer tre i den samlede konkurrence og vandt denne gang spring over hest, og senere på året var hun på det amerikanske hold til de panamerikanske mesterskaber, hvor hun vandt tre guldmedaljer (spring over hest, gulvøvelser og i holdkonkurrencen). I 2011 blev Maroney samlet toer ved de nationale mesterskaber, og hun var med på det amerikanske hold til VM, hvor hun vandt to guldmedaljer, henholdsvis i holdkonkurrencen og i spring over hest. 

Med disse resultater var McKayla Maroney selvskrevet til det amerikanske hold ved OL i London, og også her vandt holdet guldmedaljen. Individuelt deltog Maroney på grund af en tåskade kun i spring over hest, hvor hun vandt sølv. Ved medaljeceremonien havde hun kortvarigt et ansigtsudtryk med munden lidt skæv som et udtryk for utilfredshed. Denne situation blev fotograferet og spredt på internettet under titlen "McKayla er ikke imponeret". Hun har senere selv gået med på spøgen og gentaget udtrykket ved forskellige lejligheder; mest kendt er, da hun sammen med OL-holdet blev modtaget af præsident Barack Obama i Det Hvide Hus, hvor Obama imiterede hendes udtryk, og billedet heraf er i lighed med det oprindelige blevet populært på internettet. 

Ved VM i 2013 vandt Maroney igen guldmedalje i spring over hest, lige som hun ved de nationale mesterskaber sejrede i samme disciplin samt øvelser på gulv.

Eksterne henvisninger 

Gymnaster fra USA
Medaljevindere fra USA ved sommer-OL 2012
Nykøbing Vandtårn (Nykøbing Falster)

Nykøbing Vandtårn er et vandtårn på pladsen Hollands Gård ved Langgade det centrale Nykøbing Falster. Det er byens største vandtårn og er 43 meter højt. Det er tegnet af Einar Ambt og Alf Jørgensen, og det blev opført i 1908. Det var i funktion frem til 1976. Da det blev opført var det Danmarks første jernbetonbyggeri. Bygningen betegnes som et vartegn for Nykøbing Falster.

Udover at være udsigtstårn fungerer tårnet i dag også som galleri for kunstnere, og der findes en café i stueetagen, som er en del af MultiCenter Syd.

En mindre udgave af tårnet findes ved hovedvej E55 i den nordlige udkant af Nykøbing.

Historie 

Tårnet blev opført i 1908 og fungerede som byens vandforsyning indtil 1976. Allerede fra 1973 kunne man besøge udsigtsplatformen via en trætrappe. I 1993 blev vandtårnet kraftigt renoveret, hvilket indbefattede reparationer og nyt puds på ydersiden, og der blev etableret syv etager ind i tårnet. Efterfølgende er man begyndt at benytte tårnet udstillinger om byens historie og galleri. Fire etager er afsat til udstillinger.

Beskrivelse 
Tårnet er 43 meter højt og bygget i jernbeton. Omkredsen på det tykkeste sted er 40 m. Tårnet har syv etager, og udsigtsplatformen 32 meter over gadeniveau er en af Danmarks højeste.

Da tårnet var i funktion kunne det rumme 400.000 L vand. Tårnet har en arkitektonisk udforming, der minder om Nysted Vandtårn i Nysted og Saxine i Sakskøbing, også beliggende på Lolland-Falster. Tårnet i Nysted er ligeledes tegnet af Alf Jørgensen.

Referencer

Eksterne henvisninger 

 Vandtårnet  MultiCenter Syds hjemmeside om tårnet.

Vandtårne i Region Sjælland
Vandtårn (Nykøbing Falster)
Etableret i 1908
Haahrs Skole

Haahrs Skole er en privatskole i Svendborg, grundlagt i 1893 af en kreds af forældre og har i dag 500 elever. I begyndelsen havde skolen kun én lærer og én lærerinde; sadelmager H.C. Lund var skolens formand.

I 1900 kom den læreruddannede vestjyde Niels Martin Haahr (1871-1942) til skolen og i 1906 købte han skolen som siden 1917 har båret hans navn. Samme år fik skolen ret til at føre elever op til præliminæreksamen (almindelig forberedelseseksamen), denne eksamen afløstes med skolelovsændringen i 1958 af realeksamen og siden 1967 har skolen afholdt de statskontrollerede afgangsprøver efter 9. og 10. klasse.
I 1937 måtte Niels Martin Haahr trække sig tilbage på grund af sygdom.

Skolens ledelse gennem tiden
 1893-1906 I samarbejde med skolens bestyrelse fungerede lærer Andersen som leder.
 1906-1937 Skolebestyrer N. M. Haahr.
 1937-1963 Skolebestyrer Johs. Lindequist Nielsen.
 1963-1966 Skolebestyrer Hans Barklin.
 1966-1989 Skolebestyrer Peter Johnsen. (fra 1969 tillige: Viceinspektør Finn Bruselius)
 1989-1999 Skolebestyrer Finn Bruselius. Viceinspektør Susanne Qvist. (fra 1998 tillige: Afdelingsleder for SFO: Anette Risager).
 1999-2000 Jan Find Petersen afløser Susanne Quist som viceinspektør i juni 1999. Konstitueres som leder i perioden oktober 1999 til april 2000. 
 2000 Skoleleder Mogens Klitgaard. Viceinspektør Jan Find Petersen.
 2007 Nathalie Böttcher afløser Anette Risager som SFO-afdelingsleder.
 2012 Brian Østergaard afløser Jan Find Petersen som viceinspektør i august 2012.
 2013 Søren Hansen afløser Mogens Klitgaard som skoleleder i januar 2013.

Etableret i 1893
Privatskoler i Danmark
Bygninger, konstruktioner og anlæg i Svendborg
Uddannelse i Svendborg
Duingen

Duingen er en by og kommune i det centrale Tyskland med 4.906 indbyggere (31/12/2018), beliggende under Landkreis Hildesheim i den sydlige del af delstaten Niedersachsen. Kommunen ligger omkring 25 km sydvest for Hildesheim, og 40 km syd for Hannover.

Duingen er administrationsby for amtet ("Samtgemeinde") Duingen.

Geografi 
Duingen er beliggende øst for Naturpark Weserbergland Schaumburg-Hameln i Leinebergland mellem Ith, Thüster Berg og Duinger Berg. I nærheden ligger kilden til Saale, der er en biflod til Leine. I Duinger Wald fører flere vandrer- og cykelstier til de idylliske Duingersøerne, med Bruchsee, Humboldtsee, Ententeich og Weinberger See.

I kommunen Duingen ligger ud over hovedbyen landsbyerne :
 Capellenhagen ( 172 indb.)
 Fölziehausen (110 indb.)

Eksterne henvisninger 

 Officielt websted 

Byer i Kreis Hildesheim
Byer i Niedersachsen
Kommuner i Niedersachsen
Samtgemeinde Duingen

Duingen er et amt (Samtgemeinde) i den sydvestlige del af Landkreis Hildesheim, i den sydlige del af den tyske delstat Niedersachsen. Administrationen ligger i byen Duingen.

Samtgemeinde Duingen består af kommunerne:

 Coppengrave
 Duingen
 Hoyershausen
 Marienhagen
 Weenzen

Eksterne henvisninger 

 Amtets websted
Oliver Korch

Oliver Korch (født 18. juni 1994) er en dansk fodboldspiller, der spiller for Brønshøj Boldklub.

Karriere

FC Midtjylland 
Korch har spillet på FC Midtjyllands akademi i en lang periode. Måmanden var i sæsonen 2011/2012 en vigtig spiller på det midtjyske U19-hold, der vandt sølvmedaljer.

Korch har været til prøvetræning hos flere store europæiske klubber, bl.a. Inter, Manchester City og senest Stoke City.

I juni 2013 blev Korch en fast del af ulvenes førsteholdstrup. Dermed underskrev han også sin første professionelle kontrakt.

Hobro IK 
Den 16. august 2014 skiftede Korch til Hobro IK på en 1-årig lejeaftale.

Hvidovre IF 
Den 13. januar 2015 blev det offentliggjort, at Korch skiftede til Hvidovre Idrætsforening på en halvandetårig aftale.

Brønshøj Boldklub 
Han skrev i november 2018 under på en kontrakt med Brønshøj Boldklub gældende fra årsskiftet.

Landsholdskarriere 
Korch har repræsenteret adskillige af Danmarks ungdomslandshold, primært som fast mand.

Referencer

Eksterne henvisninger 

Fodboldspillere fra Danmark
Fodboldspillere fra FC Midtjylland
Fodboldspillere fra Hobro IK
Fodboldspillere fra Hvidovre IF
Fodboldspillere fra Brønshøj Boldklub
André Rømer

André Ibsen Rømer (født 18. juli 1993) er en dansk fodboldspiller, der spiller for FC Midtjylland i den danske Superliga. Rømer kan med sin fysik, hovedspil og overblik både bruges i det centrale forsvar og højre back samt på midtbanen.

Klubkarriere 
Rømer startede sin karriere i Køge Boldklub. Han skiftede i 2008 i en alder af 15 år til FC Midtjyllands akademi.

FC Midtjylland 
Han rykkede i sæsonen 2012/2013 op på FC Midtjyllands førsteholdstrup. I marts 2012 underskrev Rømer en fuldtidskontrakt på fem år med Midtjylland,

Den 18. marts 2013 fik han sin debut i en kamp som endte 1-1 imod Brøndby IF. Han fik sit gennembrud i slutningen af denne sæson, hvor han tog pladsen som højre back. Han spillede herfra syv kampe fra runde 20 til 33, hvoraf tre var som indskiftningsspiller. Han blev i sæsonen 2012-13 kåret til Årets Fund i FC Midtjylland.

Efter at have spillet 41 førsteholdskampe for FCM forlængede han i slutningen af oktober 2014 sin kontrakt frem til 2019.

Han skrev den 30. september 2016 under på en ny femårig kontrakt med FCM, således parterne havde papir på hinanden frem til sommeren 2021. Han fik dog herefter begrænset for spilletid for FCM, hvorfor han i sommertransfervinduet 2017 fik lov til at søge efter en ny klub. Det lykkedes dog ikke for Rømer og FCM at finde en ny klub, selvom blandt andet AGF blev meldt interesseret, hvorfor han også i efteråret 2017 spillede for FCM.

Odense Boldkub 
Den 4. januar 2018 blev det offentliggjort, at Rømer skiftede til Odense Boldklub, hvor han skrev under på en 3,5-årig kontrakt gældende frem til 30. juni 2021.

Han fik sin debut for OB den 16. februar 2018, da han startede inde og spillede alle 90 minutter i et 2-1-nederlag ude til FC Nordsjælland. Han spillede i sit halve år i Odense Boldklub 12 kampe ud af 16 mulige i Superligaen, men efter de første seks runder, hvor han havde startede inde fem gange, var alle syv efterfølgende optrædender i rollen som indskifter.

Randers FC 
Rømer skiftede den 19. juli 2018 til Randers FC, hvor han skrev under på en treårig kontrakt gældende frem til sommeren 2021. Det hurtige skifte væk fra Odense Boldklub blev blandt andet begrundet med manglende spilletid.

Han fik sin officielle debut for Randers FC i Superliga i 1. spillerunde af 2018-19-sæsonen, da han startede inde og spillede alle 90 minutter i en 1-1-udekamp mod AC Horsens.

Personlige forhold 
André Rømer er lillebror til Marcel Rømer, som også er fodboldspiller.

Referencer

Eksterne henvisninger 
 

Fodboldspillere fra Danmark
Fodboldspillere fra Køge Boldklub
Fodboldspillere fra FC Midtjylland
Fodboldspillere fra Odense Boldklub
Fodboldspillere fra Randers FC
Isaac Oliseh

Isaac Oliseh (født 3. august 1993) er en nigeriansk fodboldspiller, der spiller for Jomala IK, i den finske 3. Division. Han spiller primært på den centrale midtbane.

Klubkarriere

FC Midtjylland 
Isaac Oliseh kom til FC Midtjylland fra samarbejdsklubben FC Ebedei i Nigeria. Den unge midtbanespiller var i sæsonen 2011/2012 en vigtig spiller på det midtjyske U19-hold, der vandt sølvmedaljer.

Oliseh blev i sæsonen 2012/2013 rykket op på FC Midtjyllands førsteholdstrup. 

I oktober 2013 forlængede Oliseh sin kontrakt med FCM, så den nu ville udløbe til slutningen af 2014.

Thisted FC 
I de sidste to timer af transfervinduet i januar 2014, skiftede Oliseh til Thisted FC på en lejeaftale, det bekræfter Midtjylland på deres hjemmeside. 

Direktøren i FCM begrundede Oliseh udlejning med følgende begrundelse: "Isaac skal op og have noget spilletid og tanke noget selvtillid. Han er en talentfuld midtbanespiller, som vi fortsat tror meget på, men han skal tage næste step, og her er det vigtigt, at han spiller kontinuerligt. Samtidig er vi glade for, at vi kan hjælpe vores nyeste samarbejdsklub."

Den 12. august 2014 blev Oliseh endnu en gang udlejet til Thisted FC, dog denne gang hele året ud.

Jomala IK 
Fra vinteren 14/15 har Isaac Oliseh spillet for Jomala IK.

Referencer 

Fodboldspillere fra Nigeria
Fodboldspillere fra FC Midtjylland
Fodboldspillere fra Thisted FC
Musefiu Ashiru

Musefiu Olasunkanmi Ashiru (født 26. juni 1994) er en nigeriansk fodboldspiller, der spiller for Skive IK, hvortil han er udlejet fra FC Midtjylland.

Klubkarriere

FC Midtjylland 
Ashiru kom til FC Midtjylland fra FCMs nigerianske samarbejdsklub FC Ebedei. Han fik sin debut for FC Midtjyllands bedste mandskab i pokalottendedelsfinale mod Randers FC.

Den 3. januar 2014 forlængede Ashiru sin kontrakt med FCM indtil 2017. Han har siden 2015 været udlejet til først Ringkøbing I.F. og Skive IK.

Spillestil 
Musefiu Ashiru er en gennembrudsstærk spiller, som foruden sin hurtighed også er en teknisk stærk spiller, hvor han er især dygtig på den sidste tredjedel af banen.

Referencer 

Fodboldspillere fra Nigeria
Fodboldspillere fra FC Midtjylland
Fodboldspillere fra Skive IK
Fodboldspillere fra F.C. Ebedei
Julija Lipnitskaja

Julija Vjatjeslavovna Lipnitskaja (, ; født 5. juni 1998 i Jekaterinburg) er en russisk kunstskøjteløber. Hun var med på holdet der vandt guld i holdkonkurrencen i kunstskøjteløb ved Vinter-OL i Sotji. Hun er også europamester (2014) og i 2012 blev hun juniorverdensmester.

Kilder

Ekstern henvisning 

 Julija Lipnitskaja  på Sochi2014.com
 

Personer fra Jekaterinburg
Olympiske mestre fra Rusland
Kunstskøjteløbere fra Rusland
Deltagere for Rusland ved vinter-OL 2014
Medaljevindere ved vinter-OL 2014
Kunstskøjteløbere ved vinter-OL 2014
Paul Onuachu

Ebere Paul Onuachu (født 28. maj 1994) er en nigeriansk fodboldspiller, der spiller for Southampton F.C. Han spiller som angriber.

Klubkarriere

FC Midtjylland 
Paul Onuachu kom i 2012 til FC Midtjylland fra ulvenes nigerianske samarbejdsklub FC Ebedei.

Han fik sin officielle debut for FC Midtjylland i ottendedelsfinalen i DBU Pokalen mod Randers FC i 2012, mens han fik sin superligadebut den 2. december 2012, da han i hjemmekampen mod Silkeborg IF blev skiftet ind og fik de sidste ni minutter.

Den høje angriber blev til sæsonen 2013-14 en del af FC Midtjyllands førsteholdstrup, da han skrev en tre-årig fuldtidskontrakt med ulvene.

I juni 2013 forlængede Onuachu sin kontrakt med FCM med tre år. Han scorede sit første Superliga-mål mod Brøndby IF den 20. juli 2014.

Den 18. februar 2016 scorede han det afgørende mål til 2-1 i den første kamp i UEFA Europa League 1/16-delsfinalen mod Manchester United F.C.

Genk 
Efter lange forhandlinger solgte FC Midtjylland i august 2019 Onuachu til den belgiske KRC Genk, hvor han fik en 4-årig kontrakt.

Landsholdskarriere 
I februar 2015 blev han udtaget til .

Hæder

Klub 
Midtjylland
 Superliga: 2014–15,2017–18
 DBU Pokalen: 2018–19

Genk
 Belgisk Cup: 2020–21

International 
Nigeria
 Africa Cup of Nations: tredje plads 2019

Individuelt 
 Jupiler Pro League topscorer: 2020–21

 Månedens Superligaspiller, maj 2017

Referencer

Eksterne henvisninger 
 

Fodboldspillere fra Nigeria
Fodboldspillere fra F.C. Ebedei
Fodboldspillere fra FC Midtjylland
Fodboldspillere fra KRC Genk
Vinge (Frederikssund Kommune)

Vinge er et byudviklingsområde i Frederikssund Kommune beliggende i såvel Snostrup Sogn mod syd og Oppe Sundby Sogn mod nord hvor grænsen mellem de to sogne går midt gennem Vinge. Byudviklingsområdet udgør 370 ha med S-togsstationen i Snostrup Sogn beliggende i midten. I forhold til de umiddelbare nabobyer ligger Vinge nord for Store Rørbæk, nordvest for Snostrup og østsydøst for Oppe Sundby. Når området er fuldt udbygget om 30 år vil det måske rumme op mod 20.000 indbyggere og 4000 arbejdspladser med skole, daginstitutioner, idræts­haller og andre offentlige faciliteter. Indbyggertal primo 2022: over 240.

Vinge skal være en ny bæredygtig by og for­syne sig selv med CO2-neutral el og varme så vidt det er muligt. Der skal være beboelsesområder med forskellige karakter. Ens for kvartererne er dog, at de skal have en varieret arkitektur. I den nordlige del af byen er der ved at blive etableret et erhvervsområde, Haldor Topsøe Park, hvor Topsil Semiconducters allerede har etableret deres hovedsæde.

Det første bykvarter, der bliver etableret er "Deltakvarteret", som skal ligge i forbindelse med Tvinsmosen. Ifølge planerne bliver samlingspunktet i Vinge blandt andet Det Grønne Hjerte - der skal være en byfælled med mulighed for forskellige aktiviteter bl.a. rekreative ophold og boldspil. Ideen er at alle byens institutioner og aktiviteter og stationen skal samles omkring byfælleden.

Helhedsplanen for Vinge er tegnet af Henning Larsen Architects, EFFEKT arkitekter, Marianne Levinsens Tegnestue og ingeniørfirmaet Moe A/S.

10. oktober 2014 blev vinderen af den internationale arkitektkonkurrence om Vinge Station og ny bydel (Vinge Centrum) offentliggjort. Vinderen af konkurrencen var Henning Larsen Architects i samarbejde med Tredje Natur, MOE og irske Railway Procurement Agency. Forslaget til stationen og ny bydel omhandler både station og en placering af de første 30.000 etagemetre i Vinge Centrum. En stor del af opgaven var at få bundet byen sammen på tværs af S-banen. Løsningen er et landskabeligt træk, der strækker sig og lader landskabet fortsætte over skinnerne. Midt i landskabet er en cirkulær urban plads, der former sig organisk efter det omgivende landskab. Pladsen rækker over skinnerne og forbinder byen på tværs. 

I forbindelse med etableringen af S-togsstationen opdagede man i 2015 et 4.000 år gammelt langhus, 46 m langt og 7 m bredt. Det må have tilhørt en lokal stormand, er usædvanlig velbevaret og hører til blandt de absolut største huse fra Nordeuropas bondestenalder. 

Frederikssund Kommune har sent i forløbet øget forventningerne til indbyggertallet i Vinge fra 10.000 til 20.000. Der foreligger ikke en egentlig analyse der dokumenterer grundlaget for fordoblingen.

Noter

Eksterne henvisninger 
 "Vinge" fra Frederikssund.dk

Lokaliteter i Frederikssund Kommune
Solskin om bord

Solskin om bord er en dansk sang fra 1951 med tekst af Arvid Müller og melodi af Hans Schreiber efter forlæg af Cy Cobens og Charles Randolph Greans Sweet Violets. Som det engelske forlæg lægger de enkelte linjer i sangen op til mere eller mindre frække rim, som ikke kommer, men erstattes af anden tekst.

Nummeret blev først fremført i Burlesque Revyen i 1951, og blev et hit for Frandsen-Trioen.

Kilder 
 Solskin om bord på www.danskfilmogteater.dk 
 Solskin om bord på www.danskesange.dk

Sange fra Danmark
Yankee Stadium

Yankee Stadium er hjemmebanen for baseballholdet New York Yankees. Stadionet ligger på East 161st Street and River Avenue i The Bronx i New York. Stadionet åbnede den 16. april 2009, og erstattede det tidligere stadion fra 1923 med samme navn beliggende umiddelbart overfor.

Opførelsen af det nye Yankee Stadium blev påbegyndt i 2006. Det blev bygget på et tidligere parkområde overfor det gamle stadionet. Det gamle stadion er ved at blive revet ned for at gøre plads til et nyt parkanlæg. Udformingen af det nye stadion minder meget om udseendet til det gamle før dette blev restaureret i midten af 1970'erne. Yankee Stadium har en kapacitet på omkring 50.000 tilskuere.

Yankee Stadium er også hjemsted for andre sportsarrangementer, såsom amerikansk fodbold og boksekampe.

Eksterne links 

Baseballstadioner
Idrætsanlæg i USA
Sport i New York City